Alexander McCall Smith

R. Alexander McCall Smith (født 24. august 1948) er en rhodesisk-født skotsk forfatter og professor emeritus i medicinsk jura ved University of Edinburgh. I slutningen af det 20. århundrede blev McCall Smith anerkendt som ekspert i medicinsk jura og bioetik og har siddet i flere britiske og internationale komiteer inden for disse områder. 

I den brede offentlighed er han imidlertid mere kendt som skønlitterær forfatter. Hans største succes er serien om Damernes Detektivbureau nr. 1, der foregår i Botswana.

Opvækst og karriere 
Alexander McCall Smith kom til verden i Bulawayo i det daværende Sydrhodesia (nu Zimbabwe), hvor hans far fungerede som offentlig anklager. Han blev uddannet på Christian Brothers College, hvorefter han flyttede til Skotland for at studere jura på University of Edinburgh, hvilket indbragte ham en Ph.D. i jura. Han blev i første omgang ansat som underviser på Queen's University Belfast, og mens han gjorde dette, deltog han i en litteraturkonkurrence med både en børnebog og en roman for voksne. Han vandt børnebogskonkurrencen, og dette gjorde, at han fik gang i en forfatterkarriere parallelt med sit undervisningsarbejde. Han udgav omkring 30 bøger i 1980'erne og 1990'erne. 

I 1981 vendte han tilbage til det sydlige Afrika, hvor han medvirkede til at etablere Botswana Universitets jura-afdelingen, som han efterfølgende underviste på. Mens han opholdt sig i landet, bidrog han til udgivelsen af landets foreløbig eneste bog om landets retssystem: The Criminal Law of Botswana (1992). I 1984 vendte han tilbage til Edinburgh, hvor han bor sammen med sin hustru, Elizabeth, der er læge, samt parrets to døtre, Lucy og Emily. Han var professor i medicinsk jura på University of Edinburgh og er nu professor emeritus derfra. 

McCall Smith har været formand for British Medical Journals etiske komité (indtil 2002), næstformand for Human Genetics Commission i Storbritannien samt medlem af den internationale bioetiske komité under UNESCO. Efter at have fået sit gennembrud som forfatter frasagde han sig medlemskabet af disse komiteer. Han blev udnævnt til CBE i 2006 for sin indsats på det litterære område. I 2007 blev han æresdoktor i jura ved University of Edinburgh. 

Udover litteraturen har McCall Smith også en kærlighed til musik og er amatørfagottist, hvilket han blandt andet udøver i The Really Terrible Orchestra, som han var med til at danne i 1995. Endvidere har bidraget til etableringen af Botswanas første operasangerskole, Number 1 Ladies' Opera House, og han skrev librettoen til skolens første produktion, en version af Macbeth, hvor stykket foregår blandt bavianer.

I 2009 donerede han en novelle, "Stilleben", til Oxfams projekt Ox-Tales, som er fire bind med historier skrevet af 38 britiske forfattere.

Bibliografi 
Årstallene er fra den oprindelige udgivelse. Danske titler er angivet, hvor titlen findes i en oversat version.

Damernes Detektivbureau nr. 1-serien 
 1999 Damernes Detektivbureau nr. 1 (The No.1 Ladies' Detective Agency)
 2000 Giraffens tårer (Tears of the Giraffe)
 2001 Moral for smukke piger (Morality for Beautiful Girls)
 2002 Kalahari kursus i maskinskrivning for mænd (The Kalahari Typing School for Men)
 2003 Liv på alle hylder (The Full Cupboard of Life)
 2004 Damer med hjertet på rette sted (In the Company of Cheerful Ladies)
 2006 Blå sko og lykke (Blue Shoes and Happiness)
 2007 Den gode ægtemand på Zebra Drive (The Good Husband of Zebra Drive)
 2008 Miraklet på automobilværkstedet Speedy Motors (The Miracle at Speedy Motors)
 2009 Tetid for damer med traditionel figur (Tea Time for the Traditionally Built)
 2010 Botswanasafari for damedetektiver (The Double Comfort Safari Club)
 2011 Lørdagsbryllup i det store telt (The Saturday Big Tent Wedding Party)
 2012 The Limpopo Academy of Private Detection
 2013 The Minor Adjustment Beauty Salon

44 Scotland Street-serien 
 2005 44 Scotland Street
 2005 Espresso Tales
 2006 Love Over Scotland
 2007 The World According to Bertie
 2008 The Unbearable Lightness of Scones
 2010 The Importance of Being Seven
 2011 Bertie Plays The Blues
 2012 Sunshine on Scotland Street
 2013 Bertie's Guide to Life and Mothers

Filosofisk søndagsklub-serien 
 2004 Filosofisk søndagsklub (The Sunday Philosophy Club)
 2005 Friends, Lovers, Chocolate
 2006 The Right Attitude to Rain
 2007 The Careful Use of Compliments
 2008 The Comfort of Saturdays
 2009 The Lost Art of Gratitude
 2010 The Charming Quirks of Others
 2011 The Forgotten Affairs of Youth
 2012 The Uncommon Appeal of Clouds

Corduroy Mansions-serien 
 2009 Corduroy Mansions
 2010 The Dog Who Came in from the Cold
 2011 A Conspiracy of Friends

Professor Dr von Igelfeld Entertainments-serien 
 1997 Portuguese Irregular Verbs
 2003 The Finer Points of Sausage Dogs
 2003 At the Villa of Reduced Circumstances
 2004 The 2½ Pillars of Wisdom (Samling af de første tre von Igelfeld-bøger)
 2011 Unusual Uses for Olive Oil

Andre romaner 
 2008 La's Orchestra Saves the World
 2012 Trains and Lovers
 2014 The Forever Girl

Novelle 
 2011 "The Strange Story of Bobby Box" (udgivet i antologien What You Wish For)

Antologier 
 1991 Children of Wax: African Folk Tales
 1995 Heavenly Date and Other Flirtations
 2004 The Girl Who Married a Lion and Other Tales from Africa

Børnebøger 
 1980 The White Hippo
 1984 The Perfect Hamburger
 1988 Alix and the Tigers
 1990 The Tin Dog
 1991 Calculator Annie
 1991 The Popcorn Pirates
 1992 The Doughnut Ring
 1994 Paddy and the Ratcatcher
 1995 The Muscle Machine
 1996 The Bubblegum Tree
 1997 The Five Lost Aunts of Harriet Bean
 2000 Teacher Trouble
 2006 Dream Angus

Akimbo-serien 
 1992 Akimbo og løverne (Akimbo and the Lions)
 1993 Akimbo og krokodillemanden (Akimbo and the Crocodile Man)
 2005 Akimbo og elefanterne (Akimbo and the Elephants)
 2006 Akimbo og slangerne (Akimbo and the Snakes)
 2008 Akimbo and the Baboons

Harriet Bean-serien 
 1993 The Cowgirl Aunt of Harriet Bean
 1990 The Five Lost Aunts of Harriet Bean
 1991 Harriet Bean and the League of Cheats

Max & Maddy-serien 
 1997 Max & Maddy and the Bursting Balloons Mystery
 1999 Max & Maddy and the Chocolate Money Mystery

Unge Precious Ramotswe 
 2010 Precious and the Puggies
 2012 Precious and the Mystery of Meerkat Hill
 2012 The Great Cake Mystery
 2013 Precious and the Missing Lion

Akademiske tekster 
 1978 Power and Manoeuvrability (med Tony Carty)
 1983 Law and Medical Ethics (med J. Kenyon Mason)
 1987 Butterworths Medico-Legal Encyclopaedia (med J. Kenyon Mason)
 1990 Family Rights: Family Law and Medical Advances (Med Elaine Sutherland)
 1992 The Criminal Law of Botswana (med Kwame Frimpong)
 1993 The Duty to Rescue (med Michael Menlowe)
 1992 Scots Criminal Law (med David H Sheldon)
 1997 Forensic Aspects of Sleep (med Colin Shapiro)
 2000 Justice and the Prosecution of Old Crimes (med Daniel W. Shuman)
 2001 Errors, Medicine and the Law (med Alan Merry)
 2003 A Draft Criminal Code for Scotland (med Eric Clive, Pamela Ferguson og Christopher Gane)
 2004 Creating Humans: Ethical Questions where Reproduction and Science Collide (samlede forelæsninger, audio-optagelser)

Referencer

Eksterne henvisninger 

 Forfatterside på Random House
 Professor McCall Smiths side på University of Edinburgh

Forfattere fra Skotland
Jurister fra Storbritannien
Personer tildelt Commander of the Order of the British Empire
Briter i 1900-tallet
Briter i 2000-tallet